CELEX: 32017R0377
Language: hr
Date: 2017-03-03 00:00:00
Title: Provedbena uredba Komisije (EU) 2017/377 оd 3. ožujka 2017. o neodobrenju aktivne tvari Pseudozyma flocculosa soj ATCC 64874 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP. )

4.3.2017   
            
            
               HR
            
            
               Službeni list Europske unije
            
            
               L 58/11
            
         PROVEDBENA UREDBA KOMISIJE (EU) 2017/377
   оd 3. ožujka 2017.
   o neodobrenju aktivne tvari Pseudozyma flocculosa soj ATCC 64874 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
   budući da:
   
               (1)
            
            
               U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) primjenjuje se, u odnosu na postupak i uvjete za odobravanje, na aktivne tvari za koje je odluka donesena u skladu s člankom 6. stavkom 3. te Direktive prije 14. lipnja 2011. Odlukom Komisije 2002/305/EZ (3) potvrđeno je da Pseudozyma flocculosa soj ATCC 64874 ispunjava uvjete iz članka 80. stavka 1. točke (a) Uredbe (EZ) br. 1107/2009.
            
         
               (2)
            
            
               U skladu s člankom 6. stavkom 2. Direktive 91/414/EEZ Nizozemska (dalje u tekstu: „Država članica izvjestiteljica”) je 6. ožujka 2001. od podnositelja Maasmond-Westland primila zahtjev za uvrštenje aktivne tvari Pseudozyma flocculosa soja ATCC 64874 u Prilog I. Direktivi 91/414/EEZ. Odlukom 2002/305/EZ potvrđeno je da je dokumentacija „cjelovita” te se može smatrati da u načelu ispunjava zahtjeve u pogledu podataka i informacija iz priloga II. i III. Direktivi 91/414/EEZ.
            
         
               (3)
            
            
               Za tu su aktivnu tvar ocijenjeni učinci na zdravlje ljudi, zdravlje životinja te na okoliš u skladu s odredbama iz članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica dostavila je 11. ožujka 2004. nacrt izvješća o ocjeni.
            
         
               (4)
            
            
               Dana 4. lipnja 2012. Artechno SA preuzeo je odgovornost od Maasmond-Westlanda te su u skladu s člankom 11. stavkom 6. Uredbe Komisije (EU) br. 188/2011 (4) od podnositelja zahtjeva zatražene dodatne informacije.
            
         
               (5)
            
            
               Nacrt izvješća o ocjeni pregledale su države članice i Europska agencija za sigurnost hrane (dalje u tekstu: „Agencija”). Agencija je 22. rujna 2015. Komisiji dostavila svoj zaključak o procjeni rizika od pesticida za aktivnu tvar Pseudozyma flocculosa soj ATCC 64874 (5). Agencija je utvrdila nekoliko nedostataka u podacima. Ponajprije, nije bilo moguće donijeti zaključak o procjeni rizikâ za zdravlje ljudi i vodene organizme od upotrebe aktivne tvari Pseudozyma flocculosa soja ATCC 64874.
            
         
               (6)
            
            
               Stoga na temelju raspoloživih podataka nije bilo moguće zaključiti da aktivna tvar Pseudozyma flocculosa soj ATCC 64874 ispunjava kriterije za uvrštenje u Prilog I. Direktivi 91/414/EEZ.
            
         
               (7)
            
            
               Komisija je pozvala podnositelja zahtjeva da podnese svoje primjedbe o zaključku Agencije. Nadalje, u skladu s člankom 9. Uredbe (EU) br. 188/2011 Komisija je pozvala podnositelja zahtjeva da podnese primjedbe na nacrt izvješća o pregledu. Podnositelj zahtjeva podnio je primjedbe, koje su detaljno pregledane.
            
         
               (8)
            
            
               Međutim, unatoč argumentima koje je iznio podnositelj zahtjeva, bojazni u pogledu tvari iz uvodne izjave 5. nisu se mogle ukloniti. Dakle, nije dokazano da se može očekivati da, u predloženim uvjetima uporabe, sredstva za zaštitu bilja koja sadržavaju aktivnu tvar Pseudozyma flocculosa soj ATCC 64874 u načelu ispunjavaju zahtjeve iz članka 5. stavka 1. točaka (a) i (b) Direktive 91/414/EEZ.
            
         
               (9)
            
            
               Aktivnu tvar Pseudozyma flocculosa soj ATCC 64874 stoga ne bi trebalo odobriti u skladu s člankom 13. stavkom 2. Uredbe (EZ) br. 1107/2009.
            
         
               (10)
            
            
               Državama članicama je, u skladu s člankom 8. stavkom 1. točkom (b) Direktive 91/414/EEZ, omogućeno izdavanje privremenih odobrenja za sredstva za zaštitu bilja koja sadržavaju aktivnu tvar Pseudozyma flocculosa soj ATCC 64874 na početno razdoblje od tri godine.
            
         
               (11)
            
            
               Stoga bi trebalo oduzeti postojeća odobrenja.
            
         
               (12)
            
            
               Državama članicama trebalo bi osigurati dovoljno vremena da oduzmu odobrenja za sredstva za zaštitu bilja koja sadržavaju aktivnu tvar Pseudozyma flocculosa soj ATCC 64874.
            
         
               (13)
            
            
               U slučaju sredstava za zaštitu bilja koja sadržavaju aktivnu tvar Pseudozyma flocculosa soj ATCC 64874, ako države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje trebalo isteći najkasnije 24. lipnja 2018.
            
         
               (14)
            
            
               Ovom se Uredbom ne dovodi u pitanje ponovno podnošenje zahtjeva za aktivnu tvar Pseudozyma flocculosa soj ATCC 64874 u skladu s člankom 7. Uredbe (EZ) br. 1107/2009.
            
         
               (15)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Neodobrenje aktivne tvari
   Aktivna tvar Pseudozyma flocculosa soj ATCC 64874 ne odobrava se.
   Članak 2.
   Prijelazne mjere
   Države članice oduzimaju postojeća odobrenja za sredstva za zaštitu bilja koja sadržavaju Pseudozyma flocculosa soj ATCC 64874 kao aktivnu tvar najkasnije do 24. lipnja 2017.
   Članak 3.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 24. lipnja 2018.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. ožujka 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (3)  Odluka Komisije 2002/305/EZ od 19. travnja 2002. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja klotianidina i aktivne tvari Pseudozyma flocculosa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (SL L 104, 20.4.2002., str. 42.).
   
      (4)  Uredba Komisije (EU) br. 188/2011 od 25. veljače 2011. o utvrđivanju detaljnih pravila za provedbu Direktive Vijeća 91/414/EEZ u pogledu postupka ocjene aktivnih tvari koje nisu bile na tržištu u dvije godine nakon priopćenja o toj Direktivi (SL L 53, 26.2.2011., str. 51.).
   
      (5)  EFSA Journal 2015.; 13(9):4250 [32 str.]. Dostupno na internetu: www.efsa.europa.eu.